เมื่อสำรวจในส่วนภูมิภาค พบว่ามีที่ดินศาสนสมบัติกลางถึง 61,608 ไร่ แต่จัดประโยชน์ 18,151 ไร่ จากการสำรวจจังหวัดที่ไม่มีการจัดประโยชน์ที่ดินศาสนสมบัติกลางและวัดร้าง แต่กลับมีคนเข้าไปใช้ประโยชน์ทั่วประเทศพบมีมากถึง 23 จังหวัด รวมพื้นที่กว่า 1 หมื่นไร่ ได้แก่ เลย สกลนคร หนองบัวลำภู มหาสารคาม ขอนแก่น กาฬสินธุ์ ร้อยเอ็ด ศรีสะเกษมุกดาหาร อำนาจเจริญ ชัยภูมิ แม่ฮ่องสอน กระบี่ ตรัง ภูเก็ต ยะลา สตูล สระแก้ว นครพนม นราธิวาส ระนอง บุรีรัมย์พระธรรมกิตติเมธี กรรมการมหาเถรสมาคม (มส.) หนึ่งในคณะกรรมการพศป. กล่าวว่า ปัญหาดังกล่าวเรื้อรังมานานตั้งแต่งานศาสนสมบัติอยู่ในความดูแลของกรมการศาสนา ที่ปล่อยให้มีหนี้สินคั่งค้างมานาน และไม่มีใครติดตามหนี้ เมื่อเก็บค่าเช่าไม่ได้แล้วยังไม่นำรายงานต่อ พศป. และคณะสงฆ์ผู้ใหญ่ เพื่อหาทางแก้ปัญหาทั้งนี้ ต่อมางานศาสนสมบัติย้ายมาอยู่ในสังกัด พศ. ก็ได้รายงานต่อที่ประชุม มส.ให้รับทราบถึงปัญหามาเป็นระยะ สมเด็จพระพุฒาจารย์ ประธานคณะผู้ปฏิบัติหน้าที่แทนสมเด็จพระสังฆราชและที่ประชุม มส.ได้มีมติแต่งตั้งคณะสงฆ์เป็นกรรมการติดตามตรวจสอบผล 3 รูป ได้แก่ พระพรหมสุธี วัดสระเกศ พระธรรมกิตติเมธี วัดสัมพันธวงศ์ และพระธรรมวรเมธี วัดราชบพิธสถิตมหาสีมาราม เมื่อปลายปี 2549"เริ่มตรวจสอบมาระยะหนึ่งแล้ว พบสาเหตุที่ผู้เช่าไม่จ่ายเงินค่าเช่าหลายกรณีอย่างในกรุงเทพฯ นี้แหละตัวปัญหาเลย มีสารพัดรูปแบบ เช่น การรถไฟเป็นสถานีรถไฟที่สมุทรสาคร ปัจจุบันกลายเป็นตลาดไปแล้ว บริษัทเอกชนแห่งหนึ่งเขตสาทรล้มละลายเก็บค่าเช่าไม่ได้แล้ว ต้องเอาเงินศาสนสมบัติกลางไปจ่ายหนี้ที่ค้างอยู่ให้ด้วย บางคนหัวหมอใช้ช่องว่างกฎหมายหลบเลี่ยงไม่จ่ายค่าเช่าเช่น สร้างตึก 8 ชั้น แต่สร้างไป 9 ชั้น รับมอบไม่ได้ ทำสัญญาไม่ได้ เก็บอะไรไม่ได้เลย แต่เจ้าของอาคารเปิดให้คนเข้าไปอยู่เต็ม เรื่องนี้ตบมือข้างเดียวไม่ดัง เจ้าหน้าที่ต้องมีส่วนร่วมด้วย บางทียังมีความคิดอยากจะล้มกระดานนับหนึ่งกันใหม่ด้วยซ้ำ" พระธรรมกิตติเมธี
การรถไฟเป็นสถานีรถไฟที่ตั้งอยู่ที่ไหน 
สมุทรสาคร